“ลุฟท์ฮันซา” ยกเลิกอีก 830 เที่ยวบินวันนี้ เหตุนักบินผละงานประท้วงต่อ
 "ลุฟท์ฮันซา" ยกเลิกอีก 830 เที่ยวบินวันนี้ เหตุนักบินผละงานประท้วงต่อ
25 พ.ย. 2559

ลุฟท์ฮันซา สายการบินยักษ์ใหญ่ของยุโรป ประกาศยกเลิกเที่ยวบินระยะสั้นและระยะกลางจำนวน 830 เที่ยวบินในวันนี้  สืบเนื่องจากนักบินทำการผละงานประท้วงต่อเป็นวันที่ 3
การหยุดงานประท้วงของนักบิน 2 วันก่อนหน้านี้ ทำให้ลุฟท์ฮันซาต้องยกเลิกเที่ยวบินไปแล้วเกือบ 1,800 เที่ยว ซึ่งส่งผลกระทบต่อผู้โดยสารมากกว่า 2 แสนคน และคาดว่ายอดผู้ได้รับผลกระทบจะเพิ่มขึ้นเกิน 3 แสนคน หากการประท้วงดำเนินยืดเยื้อเป็นวันที่ 3 
ทั้งนี้ สหภาพนักบิน VC (Vereinigung Cockpit) ได้เรียกร้องให้สายการบินลุฟท์ฮันซาปรับเพดานค่าตอบแทนหลังจากนักบินไม่ได้รับการปรับขึ้นเงินเดือนเป็นเวลา 5 ปีแล้ว ถึงแม้สายการบินจะมีกำไรหลายพันล้านยูโรก็ตาม ขณะที่ฝ่ายบริหารเรียกร้องให้สหภาพกลับสู่โต๊ะเจรจา และเสนอที่จะหาคนกลางมาไกล่เกลี่ยความขัดแย้งที่เกิดขึ้น
                